বাবর
মির্জা জহিরউদ্দিন মুহাম্মদ বাবর সাধারণত বাবর, বাবুর নামেই বেশি পরিচিত (ফেব্রুয়ারি ১৪, ১৪৮৩ - ডিসেম্বর ২৬, ১৫৩০) মধ্য এশিয়ার মুসলমান সম্রাট ছিলেন। তিনি ভারত উপমহাদেশে মুঘল সাম্রাজ্যের প্রতিষ্ঠাতা সম্রাট। তিনি তৈমুর লঙ্গ-এর সরাসরি বংশধর এবং মাতার দিক থেকে চেঙ্গিস খানের বংশধর ছিলেন। তিনি মির্জা ওমর সাঈখ বেগ এর পুত্র, এবংতৈমুরী শাসক উলুগ বেগ এর প্রপৌত্র ছিলেন। তিনি পানিপথের প্রথম যুদ্ধে দিল্লীর লোদি রাজবংশের সুলতান ইবরাহিম লোদিকে পরাজিত করে মুঘল সাম্রাজ্য প্রতিষ্ঠা করেন। তার মৃত্যুর পর তার পুত্র মির্জা হুমায়ুন সিংহাসনে আরোহণ করেন। পানি পথের যুদ্ধে তিনিই প্রথম কামানের ব্যবহার করেন। তার প্রখর রণকৌশলের কাছে হার মানে ইবরাহিম লোদি।
লোদি রাজবংশ
ইবরাহিম লোদির আমলে লোদি রাজবংশের পতন ঘটে। তিনি মেবারের রানা সাঙ্গার সাথে কাছ থেকে বেশ কিছু আক্রমণের সম্মুখীন হন। রানা সাঙ্গা লোদিদেরকে বেশ কয়েকবার পরাজিত করে ফলে রাজ্য দুর্বল হয়ে পড়ে। ইবরাহিম লোদি বাবরের কাছে পরাজিত হওয়ার পর লোদি রাজবংশের সমাপ্তি ঘটে। বাবর মুঘল রাজবংশের সূচনা করেন।Beck, Sanderson. INDIA & Southeast Asia to 1800: Ethics of Civilization. California: World Peace Communications, 2006. .